Էրեբունիի ՊՊԾ-ն գրոհողներից Պավել Մանուկյանն «Ա1+»-ին հեռախոսով տեղեկացրել է, որ իրենք բանակցում են ԱԱԾ աշխատակիցների հետո, որոնք իրենց առաջարկում են տանել Ժիրայր Սեֆիլյանի մոտ: «Մենք իրենց ասեցինք, որ չենք ուզում գալ ձեզ հետ, բերեք Ժիրայրին»,- ասել է Պավել Մանուկյանը: Նա նաև ասել է, որ իրենք լրագրողներ են պահանջել, սակայն ԱԱԾ-ն հրաժարվել է տրամադրել: Պավել Մանուկյանն ասում է, որ ՊՊԾ-ն գրոհելու ժամանակ եղել է փոխհրաձգություն, «իրենք կրակեցին, մենք էլ կրակեցինք, երկու վիրավոր ունենք»: Նրա տեղեկություններով՝ երկու հոգի վիրավորվել է նաև ոստիկանությունից: Ըստ Մանուկյանի՝ շենքում բանակցությունների նպատակով եղել է նաև Նիկոլ Փաշինյանը: «Նիկոլը ոչ մի բան էլ չէր առաջարկում, մենք մերն ասեցինք, գնաց»,- ասել է Պավել Մանուկյանը: